CELEX: 32010D0471
Language: hu
Date: 2010-08-26 00:00:00
Title: 2010/471/EU: A Bizottság határozata ( 2010. augusztus 26. ) a spermagyűjtő- és tároló központokat, embriógyűjtő- és előállító munkacsoportokat valamint bizonyítványkiállítási követelményeket tartalmazó listák tekintetében a lófélékhez tartozó állatok spermáinak, petesejtjeinek és embrióinak Unióba történő behozataláról (az értesítés a C(2010) 5781. számú dokumentummal történt)  EGT-vonatkozású szöveg

31.8.2010   
            
            
               HU
            
            
               Az Európai Unió Hivatalos Lapja
            
            
               L 228/52
            
         A BIZOTTSÁG HATÁROZATA
   (2010. augusztus 26.)
   a spermagyűjtő- és tároló központokat, embriógyűjtő- és előállító munkacsoportokat valamint bizonyítványkiállítási követelményeket tartalmazó listák tekintetében a lófélékhez tartozó állatok spermáinak, petesejtjeinek és embrióinak Unióba történő behozataláról
   (az értesítés a C(2010) 5781. számú dokumentummal történt)
   (EGT-vonatkozású szöveg)
   (2010/471/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (2) bekezdésének b) pontjára, 17. cikke (3) bekezdésére, 18. cikke (1) bekezdésének első francia bekezdésére, valamint 19. cikke bevezető mondatára és b) pontjára,
   mivel:
   
               (1)
            
            
               A 92/65/EGK irányelv megállapítja a lófélékhez tartozó állatok spermáinak, petesejtjeinek és embrióinak (a továbbiakban: áruk) Unióba történő behozatalára irányadó állat-egészségügyi követelményeket. Az irányelv úgy rendelkezik, hogy csak azon árukat lehet az Unió területére behozni, melyek olyan harmadik országból vagy harmadik ország azon részéből érkeznek, amelyek szerepelnek a harmadik országok nevezett irányelvvel összhangban felállított jegyzékén, és amelyeket szintén az említett irányelv alapján készített mintának megfelelő állat-egészségügyi bizonyítvány kísér. Az egészségügyi bizonyítványnak tanúsítania kell, hogy az áruk engedélyezett spermagyűjtő és -tároló központokból vagy olyan embriógyűjtő és -előállító munkacsoportoktól származnak, amelyek az említett irányelv D. mellékletének I. fejezetében előírtakkal legalább egyenértékű garanciákat nyújtanak.
            
         
               (2)
            
            
               A tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról szóló, 2004. január 6-i 2004/211/EK bizottsági határozat (2) felállítja azon harmadik országok és azok részei jegyzékét, amelyeket a tagállamok árubehozatalra jogosítanak fel. Az uniós jogszabályok egységessége és következetessége érdekében ezt a jegyzéket figyelembe kell venni ebben a határozatban.
            
         
               (3)
            
            
               A 2008/73/EK tanácsi irányelvvel (3) módosított 92/65/EGK irányelv egyszerűsített eljárást vezetett be azon harmadik országok spermagyűjtő vagy -tároló központjainak, illetve embriógyűjtő vagy -előállító munkacsoportjainak jegyzékbe foglalására, amelyek engedélyt kaptak nevezett áruk Unió területére történő behozatalára.
            
         
               (4)
            
            
               A 176/2010/EU bizottsági rendelettel (4) módosított 92/65/EGK irányelv D. melléklete egyes új követelményeket állapít meg a nevezett árukra, melyeket 2010. szeptember 1-jétől kell alkalmazni. Új szabályokat állapít meg a spermagyűjtő központokra, és részletes feltételekhez köti engedélyezésüket és felügyeletüket. Ezenkívül részletes feltételeket ír elő az embriógyűjtő és –előállító munkacsoportok engedélyezésére és felügyeletére, az in vivo kinyert embriók gyűjtésére és feldolgozására, valamint az in vitro megtermékenyített és a mikromanipulált embriók előállítására és feldolgozására. A lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvben (5) foglaltakon kívül módosította továbbá a lófélékhez tartozó donor állatok spermáira, petesejtjeire és embrióira alkalmazandó feltételeket is.
            
         
               (5)
            
            
               Ennek megfelelően ezen áruk Unióba történő behozatalára új állat-egészségügyi bizonyítványmintákat kell létrehozni a 2008/73/EK irányelvvel és a 176/2010/EU rendelettel módosított 92/65/EGK irányelvben történt módosítások figyelembevételével.
            
         
               (6)
            
            
               Ezenkívül a 176/2010/EU rendelettel bevezetett módosítások hatálybalépését megelőzően hozott 92/65/EGK irányelvben előírt rendelkezéseknek megfelelő rendelkezéseket kell hozni a meglévő árukészletek Unióba történő behozatalára. Ennek megfelelően külön bizonyítványmintákat kell létrehozni azon áruszállítmányok behozatalára, melyeket 2010. szeptember 1-je előtt a 92/65/EGK irányelv D. mellékletének megfelelően gyűjtöttek, állítottak elő, dolgoztak fel és tároltak.
            
         
               (7)
            
            
               Jelenleg nem lehet meghatározni a meglévő készletek kimerülésének időpontját, mivel az áruk hosszú ideig készletezhetők. Emiatt nem lehet meghatározni a meglévő készletekre vonatkozó állat-egészségügyi bizonyítványminták használatának végső időpontját.
            
         
               (8)
            
            
               Az áruk teljes nyomon követhetőségének biztosítása érdekében e határozatban meg kell határozni az állat-egészségügyi bizonyítványmintákat a lófélékhez tartozó állatok engedélyezett spermagyűjtő központokban gyűjtött, – akár különböző engedélyezési szám alatt engedélyezett spermagyűjtő központ részét képező – engedélyezett spermatároló központból feladott spermáinak Unióba történő behozatalára.
            
         
               (9)
            
            
               Az uniós jogszabályok egységesítése és egyszerűsítése érdekében a nevezett áruk behozatalára vonatkozó állat-egészségügyi bizonyítványmintáknál figyelembe kell venni a 2007/240/EK bizottsági határozatot (6), amely előírja, hogy az élő állatoknak, spermának, embriónak, petesejtnek és állati eredetű termékeknek az Unióba történő behozatalához előírt különböző állat-egészségügyi, egészségügyi és közegészségügyi bizonyítványok kiállítása a határozat I. mellékletében megadott szabványosított állat-egészségügyi bizonyítványminták alapján történik.
            
         
               (10)
            
            
               Továbbá a Svájcból az Unióba behozott áruszállítmányokat a lófélékhez tartozó állatok spermáinak, petesejtjeinek és embrióinak Unión belüli kereskedelmében használt állat-egészségügyi bizonyítványmintáknak megfelelő, és a ló-, juh- és kecskefélékhez tartozó állatok spermáinak, petesejtjeinek és embrióinak, valamint a sertésfélékhez tartozó állatok petesejtjeinek és embrióinak Unión belüli kereskedelmére vonatkozó állat-egészségügyi bizonyítványminták meghatározásáról szóló 2010/470/EU 2010. augusztus 26. bizottsági határozatban (7) meghatározott állat-egészségügyi bizonyítványoknak kell kísérniük, a Svájci Államszövetséggel létrejött hét megállapodás megkötéséről szóló, 2002. április 4-i 2002/309/EK, Euratom tanácsi és – a tudományos és technológiai együttműködésről szóló megállapodás tekintetében – bizottsági határozattal (8) jóváhagyott, az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás 11. melléklete 2. függeléke IX(B) fejezete 8. és 9. pontjában szereplő kiigazítások figyelembevételével.
            
         
               (11)
            
            
               E határozat alkalmazásában figyelembe kell venni az 1999/201/EK tanácsi határozattal (9) jóváhagyott, az Európai Közösség és Kanada kormánya között létrejött, az élő állatok és állati termékek kereskedelmével kapcsolatos köz- és állat-egészségügyi védelemre vonatkozó állat-egészségügyi intézkedésekről szóló megállapodással (10) összhangban megállapítható, külön bizonyítványkiállítási követelményeket és állat-egészségügyi igazolásmintát.
            
         
               (12)
            
            
               E határozat alkalmazásában figyelembe kell venni a 97/132/EK tanácsi határozattal (11) jóváhagyott, az Európai Közösség és Új-Zéland között létrejött, az élő állatok és az állati termékek kereskedelme esetében alkalmazandó állat-egészségügyi intézkedésekről szóló megállapodással (12) összhangban megállapítható külön bizonyítványkiállítási követelményeket és állat-egészségügyi igazolásmintát.
            
         
               (13)
            
            
               Az uniós jogszabályok egyértelműsége érdekében az érintett áruk Unióba történő behozatalára vonatkozó bizonyítványkiállítási követelményeket jelenleg meghatározó uniós jogi aktusokat hatályon kívül kell helyezni. Ennek megfelelően hatályon kívül kell helyezni a lófélék spermájának Közösségbe történő behozatalára vonatkozó állat-egészségügyi követelményekről és a szükséges állatorvosi bizonyítványról szóló, 1996. szeptember 4-i 96/539/EK bizottsági határozatot (13), valamint a lófélék petesejtjeinek és embrióinak Közösségbe történő behozatalára vonatkozó állat-egészségügyi követelményekről és a szükséges állatorvosi bizonyítványról szóló, 1996. szeptember 4-i 96/540/EK bizottsági határozatot (14).
            
         
               (14)
            
            
               Ezenfelül tárgytalanná vált a lósperma harmadik országból történő importjához jóváhagyott spermagyűjtő központok listájának létrehozásáról szóló, 2004. július 26-i 2004/616/EK bizottsági határozat (15), ennek megfelelően hatályon kívül kell helyezni.
            
         
               (15)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Tárgy
   Ez a határozat megállapít egyes állat-egészségügyi követelményeket a lófélékhez tartozó állatok spermáinak, petesejtjeinek és embrióinak Unióba történő behozatalára.
   Állat-egészségügyi bizonyítványmintákat állapít meg az említett áruk Unióba történő behozatalaira.
   2. cikk
   Sperma behozatala
   A tagállamok engedélyezik a lófélékhez tartozó állatok spermáit tartalmazó szállítmányok behozatalát, amennyiben azok eleget tesznek a következő követelményeknek:
   
               a)
            
            
               olyan harmadik országokból vagy azok részeiből származnak, amelyek fel vannak sorolva a 2004/211/EK határozat I. mellékletének 2. illetve 4. oszlopában, illetve amelyek törzskönyvezett lovak, törzskönyvezett lófélék vagy tenyésztési és termelési célú lófélék végleges behozatalára jogosultak;
            
         
               b)
            
            
               a 92/65/EGK irányelv 17. cikke (3) bekezdésének b) pontjának megfelelően felsorolt, engedélyezett spermagyűjtő vagy -tároló központból származnak;
            
         
               c)
            
            
               azokat a következő, az I. melléklet 2. részében szereplő állat-egészségügyi bizonyítványminták egyikének megfelelően kiállított állat-egészségügyi bizonyítvány kíséri, amelyet az említett melléklet 1. részében található kitöltési útmutató szerint töltöttek ki:
               
                           i.
                        
                        
                           1. MINTA: az A. szakaszban meghatározott állat-egészségügyi bizonyítványminta a 2010. augusztus 31-je után gyűjtött és a sperma származási helye szerinti, engedélyezett spermagyűjtő központból feladott spermaszállítmányokra;
                        
                     
                           ii.
                        
                        
                           2. MINTA: a B. szakaszban meghatározott állat-egészségügyi bizonyítványminta a 2010. szeptember 1-jét megelőzően gyűjtött, feldolgozott és tárolt, és a sperma származási helye szerinti, engedélyezett spermagyűjtő központból 2010. augusztus 31-ét követően feladott spermaszállítmányokra;
                        
                     
                           iii.
                        
                        
                           3. MINTA: a C. szakaszban meghatározott állat-egészségügyi bizonyítványminta az i. és ii. alpontban említett, és engedélyezett spermagyűjtő központból feladott spermák szállítmányaira és készleteire.
                        
                     Amennyiben azonban az Európai Unió és adott harmadik országok között létrejött kétoldalú megállapodások eltérő bizonyítványkiállítási követelményeket határoznak meg , úgy ezen követelményeket kell alkalmazni.
            
         
               d)
            
            
               megfelelnek a c) pontban említett állat-egészségügyi bizonyítványban megállapított követelményeknek.
            
         3. cikk
   Petesejtek és embriók behozatala
   A tagállamok engedélyezik a lófélékhez tartozó állatok petesejteit és embrióit tartalmazó szállítmányok behozatalát, amenynyiben azok eleget tesznek a következő követelményeknek:
   
               a)
            
            
               olyan harmadik országokból vagy azok részeiből származnak, amelyek fel vannak sorolva a 2004/211/EK határozat I. mellékletének 2. illetve 4. oszlopában, illetve amelyek törzskönyvezett lovak, törzskönyvezett lófélék vagy tenyésztési és termelési célú lófélék végleges behozatalára jogosultak;
            
         
               b)
            
            
               a 92/65/EGK irányelv 17. cikke (3) bekezdésének b) pontjának megfelelően felsorolt, engedélyezett embriógyűjtő vagy -előállító munkacsoporttól származnak;
            
         
               c)
            
            
               azokat a következő, az II. melléklet 2. részében szereplő állat-egészségügyi bizonyítványmintának megfelelően kiállított állat-egészségügyi bizonyítvány kíséri, melyet a II. melléklet 1. részében található kitöltési útmutató szerint töltöttek ki;
               Amennyiben azonban az Európai Unió és adott harmadik országok között létrejött kétoldalú megállapodások eltérő bizonyítványkiállítási követelményeket határoznak meg, úgy ezen követelményeket kell alkalmazni.
            
         
               d)
            
            
               megfelelnek a c) pontban említett állat-egészségügyi bizonyítványban megállapított követelményeknek.
            
         4. cikk
   Spermák, petesejtek és embriók Európai Unióba történő szállítására vonatkozó általános feltételek
   1.   Nem szállíthatók együtt ugyanazon konténerben spermák, petesejtek és embriók olyan spermákkal, petesejtekkel és embriókkal, amelyek(et):
   
               a)
            
            
               nem az Unió területére történő behozatalra szánnak, vagy
            
         
               b)
            
            
               alacsonyabb állat-egészségügyi státusszal rendelkeznek.
            
         2.   Az Unióba történő szállítás alatt a spermákat, petesejteket és embriókat zárt és plombával ellátott konténerekben kell tartani, és a plomba nem törhető fel a szállítás ideje alatt.
   5. cikk
   Hatályon kívül helyezés
   A 96/539/EK, a 96/540/EK és a 2004/616/EK határozat hatályát veszti.
   6. cikk
   Alkalmazhatóság
   Ezt a határozatot 2010. szeptember 1-jétől kell alkalmazni.
   7. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2010. augusztus 26-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 268., 1992.9.14., 54. o.
   
      (2)  HL L 73., 2004. 3.11., 1. o.
   
      (3)  HL L 219., 2008.8.14., 40. o.
   
      (4)  HL L 52., 2010.3.3., 14. o.
   
      (5)  HL L 192., 2010.7.23., 1. o.
   
      (6)  HL L 104., 2007.4.21., 37. o.
   
      (7)  Lásd e Hivatalos Lap 15 oldalát.
   
      (8)  HL L 114., 2002.4.30., 1. o.
   
      (9)  HL L 71., 1999.3.18., 1. o.
   
      (10)  HL L 71., 1999.3.18., 3. o.
   
      (11)  HL L 57., 1997.2.26., 4. o.
   
      (12)  HL L 57., 1997.2.26., 5. o.
   
      (13)  HL L 230., 1996.9.11., 23. o.
   
      (14)  HL L 230., 1996.9.11., 28. o.
   
      (15)  HL L 278., 2004.8.27., 64. o.
   
      I. MELLÉKLET
      
         Állat-egészségügyi bizonyítványminták lófélékhez tartozó állatok spermáinak behozatalára
      
      1.   RÉSZ
      
         Kitöltési útmutató a bizonyítványhoz
      
      
                  a)
               
               
                  Az állat-egészségügyi bizonyítványokat az exportáló harmadik ország illetékes hatósága állítja ki, a II. melléklet 2. részében meghatározott minták alapján.
                  Ha a rendeltetési hely szerinti tagállam további tanúsítványokat kér, az állat-egészségügyi bizonyítvány eredeti formanyomtatványába a további követelményeknek való megfelelést igazoló tanúsítványokat is be kell építeni.
               
            
                  b)
               
               
                  Az állat-egészségügyi bizonyítvány eredeti példánya egyetlen lapból áll, vagy – amennyiben több szöveg szükséges – valamennyi lapnak egyetlen egészet kell alkotnia, és azok nem választhatók szét.
               
            
                  c)
               
               
                  Amennyiben az állat-egészségügyi bizonyítvány mintájában az szerepel, hogy a kívánt szövegrészt kell megtartani, az adott esetre nem vonatkozó szövegrészt a hatósági állatorvos áthúzhatja, szignálja és lepecsételi, vagy teljes egészében törölheti a bizonyítványból.
               
            
                  d)
               
               
                  Az egészségügyi bizonyítványt legalább a szállítmányt az Európai Unióba beléptető állat-egészségügyi határállomás szerinti tagállam és a rendeltetési hely szerinti tagállam egyik hivatalos nyelvén állítják ki. Az említett tagállamok azonban engedélyezhetik, hogy a bizonyítványt egy másik tagállam nyelvén állítsák ki, ha szükséges, hivatalos fordítással kísérve.
               
            
                  e)
               
               
                  Amennyiben az állat-egészségügyi bizonyítványhoz további lapokat kapcsolnak a szállítmányt alkotó tételek azonosítása céljából (az állat-egészségügyi bizonyítvány mintájának I.28. rovatában szereplő jegyzék/felsorolás), az ilyen további lapokat szintén úgy tekintik, mint amelyek az állat-egészségügyi bizonyítvány eredetijének részét képezik, feltéve, hogy az igazoló hatósági állatorvos aláírása és pecsétje minden lapon szerepel.
               
            
                  f)
               
               
                  Ha az állat-egészségügyi bizonyítvány, beleértve az e) pontban említett további lapokat is, egynél több lapból áll, minden lapot a lap alján a következőképpen számoznak meg: „-x (a lap száma)/y (az összes lap száma)-”, és a lap tetején feltüntetik a bizonyítvány illetékes hatóság által adott hivatkozási számát.
               
            
                  g)
               
               
                  Az állat-egészségügyi bizonyítvány eredetijét a hatósági állatorvos az Európai Unióba kivinni szánt szállítmány berakodása előtti utolsó munkanapon tölti ki és írja alá. Az exportáló harmadik ország illetékes hatóságai biztosítják, hogy a bizonyítvány kiállítására a 96/93/EK tanácsi irányelvben (1) meghatározottakkal egyenértékű követelményeket kövessenek.
                  A hatósági állatorvos aláírásának és pecsétjének az állat-egészségügyi bizonyítvány színétől eltérőnek kell lennie. Ez a követelmény a szárazbélyegzőtől vagy vízjelektől eltérő pecsétekre is vonatkozik.
               
            
                  h)
               
               
                  Az állat-egészségügyi bizonyítvány eredetijének egészen az Európai Unióba beléptető állat-egészségügyi határállomásig kísérnie kell a szállítmányt.
               
            
                  i)
               
               
                  A bizonyítványnak az állat-egészségügyi bizonyítványminta I.2. és II.a. rovatában említett hivatkozási számát az exportáló harmadik ország illetékes hatósága adja ki.
               
            2.   RÉSZ
      
         A.   szakasz
      
      
                  1. MINTA –
               
               
                  Állat-egészségügyi bizonyítványminta a 2010. augusztus 31-ét követően a 92/65/EGK tanácsi irányelvnek megfelelően gyűjtött, feldolgozott és/vagy tárolt, és a sperma származási helye szerinti, engedélyezett spermagyűjtő központból feladott spermák szállítmányaira lófélékhez tartozó állatok esetében
               
            
         
      
         
      
         
      
         
      
         
      
         
      
         B.   szakasz
      
      
                  2. MINTA –
               
               
                  Állat-egészségügyi bizonyítványminta a 2010. szeptember 1-jét megelőzően a 92/65/EGK tanácsi irányelvnek megfelelően gyűjtött, feldolgozott és/vagy tárolt, és a sperma származási helye szerinti, engedélyezett spermagyűjtő központból 2010. augusztus 31-ét követően feladott spermák szállítmányaira lófélékhez tartozó állatok esetében
               
            
         
      
         
      
         
      
         
      
         C.   szakasz
      
      
                  3. MINTA –
               
               
                  Állat-egészségügyi bizonyítványminta lófélékhez tartozó állatok spermájának 2010. augusztus 31. után a 92/65/EGK tanácsi irányelvnek megfelelően begyűjtött, feldolgozott és tárolt, valamint 2010. szeptember 1-jét megelőzően a 92/65/EGK tanácsi irányelvnek megfelelően begyűjtött, feldolgozott és tárolt, és egy engedélyezett spermatároló központból 2010. augusztus 31-ét követően feladott szállítmányainak behozatalára
               
            
         
      
         
      
         
      
         (1)  HL L 13., 1997.1.16., 28. o.
   
   
      II. MELLÉKLET
      
         Állat-egészségügyi bizonyítványminta lófélékhez tartozó állatok petesejtjeinek és embrióinak behozatalára
      
      1.   RÉSZ
      
         Kitöltési útmutató a bizonyítványhoz
      
      
                  a)
               
               
                  Az állat-egészségügyi bizonyítványokat az exportáló harmadik ország illetékes hatósága állítja ki, a II. melléklet 2. részében meghatározott minta alapján.
                  Ha a rendeltetési hely szerinti tagállam további tanúsítványokat kér, az állat-egészségügyi bizonyítvány eredeti formanyomtatványába a további követelményeknek való megfelelést igazoló tanúsítványokat is be kell építeni.
               
            
                  b)
               
               
                  Az állat-egészségügyi bizonyítvány eredeti példánya egyetlen lapból áll, vagy – amennyiben több szöveg szükséges – valamennyi lapnak egyetlen egészet kell alkotnia, és azok nem választhatók szét.
               
            
                  c)
               
               
                  Amennyiben az állat-egészségügyi bizonyítvány mintájában az szerepel, hogy a kívánt szövegrészt kell megtartani, az adott esetre nem vonatkozó szövegrészt a hatósági állatorvos áthúzhatja, szignálja és lepecsételi, vagy teljes egészében törölheti a bizonyítványból.
               
            
                  d)
               
               
                  Az egészségügyi bizonyítványt legalább a szállítmányt az Európai Unióba beléptető állat-egészségügyi határállomás szerinti tagállam és a rendeltetési hely szerinti tagállam egyik hivatalos nyelvén állítják ki. Az említett tagállamok azonban engedélyezhetik, hogy a bizonyítványt egy másik tagállam nyelvén állítsák ki, ha szükséges, hivatalos fordítással kísérve.
               
            
                  e)
               
               
                  Amennyiben az állat-egészségügyi bizonyítványhoz további lapokat kapcsolnak a szállítmányt alkotó tételek azonosítása céljából (az állat-egészségügyi bizonyítvány mintájának I.28. rovatában szereplő jegyzék/felsorolás), az ilyen további lapokat szintén úgy tekintik, mint amelyek az állat-egészségügyi bizonyítvány eredetijének részét képezik, feltéve, hogy az igazoló hatósági állatorvos aláírása és pecsétje minden lapon szerepel.
               
            
                  f)
               
               
                  Ha az állat-egészségügyi bizonyítvány, beleértve az e) pontban említett további lapokat is, egynél több lapból áll, minden lapot a lap alján a következőképpen számoznak meg: „-x(a lap száma)/y(az összes lap száma)-”, és a lap tetején feltüntetik a bizonyítvány illetékes hatóság által adott hivatkozási számát.
               
            
                  g)
               
               
                  Az állat-egészségügyi bizonyítvány eredetijét a hatósági állatorvos az Európai Unióba kivinni szánt szállítmány berakodása előtti utolsó munkanapon tölti ki és írja alá. Az exportáló harmadik ország illetékes hatóságai biztosítják, hogy a bizonyítvány kiállítására a 96/93/EK tanácsi irányelvben (1) meghatározottakkal egyenértékű követelményeket kövessenek.
                  A hatósági állatorvos aláírásának és pecsétjének az állat-egészségügyi bizonyítvány színétől eltérőnek kell lennie. Ez a követelmény a szárazbélyegzőtől vagy vízjelektől eltérő pecsétekre is vonatkozik.
               
            
                  h)
               
               
                  Az állat-egészségügyi bizonyítvány eredetijének egészen az Európai Unióba beléptető állat-egészségügyi határállomásig kísérnie kell a szállítmányt.
               
            
                  i)
               
               
                  A bizonyítványnak az állat-egészségügyi bizonyítványminta I.2. és II.a. pontjában említett hivatkozási számát az exportáló harmadik ország illetékes hatósága adja ki.
               
            2.   RÉSZ
      Állat-egészségügyi bizonyítványminta lófélékhez tartozó állatoknak 2010. augusztus 31-ét követően a 92/65/EGK tanácsi irányelvnek megfelelően gyűjtött, feldolgozott és tárolt, valamint egy engedélyezett embriógyűjtő/-előállító munkacsoport által feladott petesejtjeinek és embrióinak behozatalára
      
         
      
         
      
         
      
         
      
         (1)  HL L 13., 1997.1.16., 28. o.